ДО

ПРЕДСЕДАТЕЛЯ НА

ОБЩИНСКИ СЪВЕТ
ГР.БУРГАС
ДОКЛАДНА ЗАПИСКА

от

ДИМИТЪР НИКОЛОВ – КМЕТ НА ОБЩИНА БУРГАС

ОТНОСНО: Одобряване на изменение на ПУП-ПРЗ за УПИ II-431, отреден - „За общински парк“ и УПИ III-432, отреден – „За църква“, кв.56, по плана на ж.к.„Славейков“, гр.Бургас, с което се променят регулационните граници между двата УПИ и се урегулира нов УПИ III-432, с отреждане – „За църква и озеленяване“, с площ 1300м2.

УВАЖАЕМИ ОБЩИНСКИ СЪВЕТНИЦИ,

Със свое Решение №38-21/22.07.14г. Общински съвет Бургас е дал съгласие за изменение на ПУП-ПРЗ за УПИ II-431, отреден - „За общински парк“ и УПИ III-432, отреден – „За църква“, кв.56, по плана на ж.к.„Славейков“, гр.Бургас, с което да се променят регулационните граници между двата УПИ и се урегулира нов УПИ III-432, с отреждане – „За църква и озеленяване“, с площ 1300м2.

В изпълнение на това решение и на основание чл.134, ал.1, т.1 и т.2 и ал.2, т.6 и чл.135, ал.3 и ал.5 от ЗУТ е издадено мотивирано предписание №87/21.08.14г. от Заместник кмет по УТС на Община Бургас, с което  е допуснато служебно изработване на изменението на плана.
От експерти в отдел „Устройствено планиране“ е изготвен служебен проект за изменение на ПУП - ПРЗ за УПИ II-431, отреден - „за общински парк“ и УПИ III-432, отреден – „за църква“, кв.56, по плана на ж.к.„Славейков“, гр.Бургас. С проекта се променят регулационните граници между двата УПИ, като УПИ III-432, става с площ 1300м2 и се преотрежда – „за църква и озеленяване“, с предвидена в него  застройка - запазване и пристрояване на съществуващата храмова сграда за изграждане на нова църква „Свети Димитър Солунски Чудотворец”, при максимално съобразяване със съществуващата едроразмерна растителност.

Проектът е разгледан на заседание на ЕСУТ, проведено на 01.10.14г. С Решение, обективирано в Протокол №29/01.10.14г., т.4 от дневния ред на ЕСУТ проектът за изменение на ПУП е приет, с условие инвестиционното намерение да бъде съгласувано с РИОСВ – Бургас и одобряването на плана да се извърши при условията на чл.128, ал.13 от ЗУТ.
За инвестиционното намерение е издадено съгласувателно становище изх.№7029/09.10.2014г. от РИОСВ – Бургас.
Предвид изложеното, на основание чл.21, ал.1, т.11 от ЗМСМА, чл.129, ал.1 от ЗУТ, във връзка с чл.62, ал.9 и чл.128, ал.13 от ЗУТ, Решение №38-21/22.07.14г. на Общински съвет Бургас, съгласувателно становище изх.№7029/09.10.2014г. от РИОСВ – Бургас и като взех предвид решение, изразено с Протокол-Решение №29/01.10.14г., т.4 от дневния ред на ЕСУТ предлагам Общински съвет Бургас да вземе следното:

Р Е Ш Е Н И Е:
На основание чл.21, ал.1, т.11 от ЗМСМА, чл.129, ал.1 от ЗУТ, във връзка с чл.62, ал.9 и чл.128, ал.13 от ЗУТ Общински съвет Бургас одобрява изменение на Подробен устройствен план – план за регулация и застрояване за УПИ II-431, отреден - „за общински парк“ и УПИ III-432, отреден – „за църква“, кв.56, по плана на ж.к.„Славейков“, гр.Бургас, с което се променят регулационните граници между двата УПИ, при което УПИ III става с площ от 1300м2 и се отрежда „за църква и озеленяване“, запазва се съществуващата храмова сграда, като към нея се предвижда пристрояване, при посочени градоустройствени  показатели, съгласно приложения проект.

Приложения: Решение №38-21/22.07.14г. на Общински съвет Бургас; мотивирано предписание №87/21.08.14г. от Заместник кмет по УТС на Община Бургас; служебен проект за изменение на ПУП - ПРЗ за УПИ II-431, отреден - „за общински парк“ и УПИ III-432, отреден – „за църква“, кв.56, по плана на ж.к.„Славейков“, гр.Бургас; Протокол-Решение №29/01.10.14г., т.4 от дневния ред на ЕСУТ; съгласувателно становище изх.№7029/09.10.2014г. от РИОСВ – Бургас.

ДИМИТЪР НИКОЛОВ

Кмет на Община Бургас
